Beuys 2017 - Broodthaers 2018 - Byars 2019 in Antwerpen (Over drie komende tentoonstellingen in M HKA - Museum van Hedendaagse Kunst Antwerpen - M HKA Ensembles
Beuys 2017 - Broodthaers 2018 - Byars 2019 in Antwerpen (Over drie komende tentoonstellingen in M HKA - Museum van Hedendaagse Kunst Antwerpen
Joseph BeuysMarcel BroodthaersJames Lee Byars
Boek, 28.7 x 20.1 cm, 27 p., language : English, publisher : M HKA Museum van Hedendaagse Kunst, Antwerpen, ISBN : 978-907-282-8569.
Collection: Collection M HKA, Antwerp (Inv. no. B 2028/732). 10252040 | Jaarboeke 2018 | Universiteit van Pretoria
Program: MChD Periodonsie en Mondgeneeskunde
10252040 Fakulteit Gesondheidswetenskappe Minimum duur van studie: 4 jaar Totale krediete: 480
’n Student moet al die basiese vakke [Universiteit van Pretoria of die Kolleges vir Geneeskunde] slaag voor hy of sy toegelaat sal word tot die eerste studiejaar. Verwys na regulasie D3(b)(iii)
Toelating tot die eksamen in die hoofvak word deur die hoof van die department bepaal.
Die finale uitgangseksamen in die hoofvakke sal deur die Kolleges vir Geneeskunde van Suid Afrika geadministreer word. Slegs kandidate wat aan al die vereistes vir die MChD-graad voldoen, met uitsondering van die hoofvak (finale eksamen), d.i. alle voorvereiste vakke is geslaag, alle toepaslike opleiding soos voorgeskryf, is voltooi (voortgesette evaluering van die kandidaat in ’n kliniese assistentpos wat deur die departementshoof van die kandidaat goedgekeur is); en die vereiste navorsingskomponent vir die graad is voltooi, sal toegelaat word om die Kollege-eksamen (uitgangseksamen) af te lê, waarna hulle beide die MChD en die Kollege-kwalifikasie as spesialiskwalifikasies sal verwerf.
Eksamen in die basiese vakke en byvakke (uitgesonder KGM 803):
'n Student moet in hierdie vakke slaag voordat hy of sy die eksamen in die hoofvak mag aflê. 'n Finale punt van minstens 50% word benodig om te slaag.
Die eksamen in basiese en byvakke moet voor die einde van die derde studiejaar suksesvol afgelê word, of op 'n tydstip soos deur die departementshoof bepaal.
Eksamen in die hoofvak: Toelating tot die eksamen in die hoofvak word deur die departementshoof bepaal.
Indien 'n student in een of meer van die basiese vakke of in die hoofvak druip, kan hy of sy op aanbeveling van die betrokke departementshoof deur die eksamenmodereringsvergadering tot 'n tweede eksamen toegelaat word. 'n Student wat toegelaat is tot 'n tweede eksamen in die basiese vak moet die eksamen tydens die volgende eksamenperiode aflê. Tweede eksamens in die hoofvak vind eers minstens ses maande na afloop van die eksamen waarin die student gedruip het, plaas.
Aangesien 'n nagraadse student die eksamen van enige vak slegs een keer mag herhaal, moet 'n student wat 'n tweede eksamen druip, die program staak. Dit bring mee dat so 'n student die kliniese assistentpos wat hy of sy beklee, so spoedig moontlik moet ontruim na kennisgewing van een kalendermaand aan die Universiteit van Pretoria en/of ander goedgekeurde opleidingsinrigting waar van toepassing.
Indien 'n student tot ’n tweede eksamen in die hoofvak toegelaat word, sal die departementshoof bepaal of hy of sy die kliniese assistentpos teen die einde van die opleidingstydperk moet ontruim, of onmiddellik na aflegging van die tweede eksamen.
Subminimum: Om in die hoofvak te slaag, moet 'n student 'n subminimum van 50% behaal in al die dele van die eksamen, met 'n finale punt van minstens 50%.
Die bepalings die Algemene Regulasies geld ten opsigte van die bywoningskursusse.
Benewens genoemde bepalings, moet 'n verhandeling ook ingedien word oor 'n onderwerp wat met die hoofvak verband hou. Ten einde die finale eksamen te slaag, moet 'n slaagpunt ook vir die verhandeling behaal word.
’n Student wat ’n finale punt van minstens 75% met die eerste poging in die hoofvak behaal, verwerf die graad met lof.
'n Student vir die MChD-graad wat in beide die hoofvak en die verhandeling 'n punt van minstens 75% met die eerste poging behaal, verwerf die graad met lof.
Periodonsie en mondgeneeskunde 802
Minimum krediete: 276
Verhandeling: Periodontologie and mondgeneeskunde 891